stanford-oval/wikipedia huggingface dataset:
คุนหมิง
ประวัติศาสตร์

ปี พ.ศ. 1308 มีการสร้างเมืองขึ้นในบริเวณนี้ เมืองนี้ได้รับการตั้งชื่อว่า ถัวตง (Tuodong)
ราวศตวรรษที่ 13 มาร์โค โปโล ได้เดินทางมายังดินแดนแห่งนี้ และเขียนบันทึกบอกเล่าความประทับใจ ต่อมาเมืองนี้ถูกเปลี่ยนชื่อเป็น คุนหมิง โดยเหล่าชนชั้นปกครองชาวมองโกลแห่งราชวงศ์หยวนเมื่อปี พ.ศ. 1819
ราวศตวรรษที่ 14 คุนหมิงถูกยึดอำนาจกลับคืนโดยราชวงศ์หมิง และมีการสร้างกำแพงล้อมรอบส่วนที่เป็นเมืองในปัจจุบัน
ในศตวรรษที่ 20 คุนหมิงตกเป็นเป้าของการโจมตีจากกองทัพอากาศหลวงญี่ปุ่นเมื่อครั้งที่บุกจีนแผ่นดินใหญ่
ภูมิศาสตร์

จังหวัดคุนหมิงตั้งอยู่ทางตอนกลางค่อนไปทางตะวันออกของมณฑลยูนนาน ตั้งอยู่ระหว่างละติจูด 24°23' เหนือ และ 26°22' เหนือ และระหว่างลองจิจูด 102°10' ตะวันออก และ 103°40' ตะวันออก มีพื้นที่ทั้งหมด 21,600 ตารางกิโลเมตร ส่วนที่กว้างที่สุดวัดจากตะวันออกไปตะวันตกกว้างประมาณ 140 กิโลเมตร และส่วนที่ยาวที่สุดวัดจากเหนือไปใต้ยาวประมาณ 220 กิโลเมตร
ตัวเมืองคุนหมิงอยู่ในพื้นที่ทะเลสาบอันอุดมสมบูรณ์ ตั้งอยู่ริมฝั่งทิศเหนือของทะเลสาบเตียนฉือ และมีภูเขาล้อมรอบตัวเมืองทั้งด้านเหนือ ตะวันตก และตะวันออก ทะเลสาบเตียนฉือได้รับการขนานนามว่า "ไข่มุกแห่งที่ราบสูง" เป็นทะเลสาบน้ำจืดที่ใหญ่ที่สุดอันดับ 6 ในประเทศจีน และใหญ่ที่สุดในมณฑลยูนนาน ซึ่งมีพื้นที่ประมาณ 340 ตารางกิโลเมตร จังหวัดคุนหมิงตั้งอยู่บนที่ราบสูงยูนนาน–กุ้ยโจว จุดสูงสุดของจังหวัดคุนหมิง คือ สันเขาหม่าจง (马鬃岭) บนภูเขาเจี้ยวจึ (轿子山) ในอำเภอลู่ชวั่น ด้วยความสูง 4,247 เมตรจากระดับน้ำทะเล และจุดต่ำสุด คือ จุดบรรจบของแม่น้ำเซียวและแม่น้ำจินชา ในเขตตงชวน ด้วยความสูง 695 เมตรจากระดับน้ำทะเล ส่วนพื้นที่ใจกลางเมืองสูง 1,891 เมตรจากระดับน้ำทะเล
ห่างจากใจกลางเมืองไปทางตะวันออกเฉียงใต้ประมาณ 96 กิโลเมตร เป็นที่ตั้งของอุทยานป่าหิน อยู่ในอำเภอฉือหลิน ซึ่งเป็นภูมิประเทศแบบคาสต์ในจีนตอนใต้ที่ได้รับการพัฒนาจนเป็นสถานที่ท่องเที่ยวที่สำคัญในมณฑลยูนนาน
ภูมิศาสตร์ > สภาพภูมิอากาศ

มณฑลยูนนานมีภูมิอากาศเย็นสบาย ฤดูหนาวอากาศไม่หนาวจัดและฤดูร้อนอากาศไม่ร้อนจัด อุณหภูมิเฉลี่ยตลอดปีอยู่ระหว่าง 15–18 องศาเซลเซียส
เขตการปกครอง

นครระดับจังหวัดคุนหมิงแบ่งการปกครองออกเป็น 14 หน่วยย่อย ได้แก่ 7 เขต, 1 นครระดับอำเภอ, 3 อำเภอ และ 3 อำเภอปกครองตนเอง
คุนหมิงมีอาณาเขตติดต่อกับนครฉวี่จิ้งทางทิศตะวันออก, จังหวัดปกครองตนเองชนชาติอาข่าและอี๋ หงเหอ ทางทิศตะวันออกเฉียงใต้, นครยวี่ซีทางทิศตะวันตกเฉียงใต้, จังหวัดปกครองตนเองชนชาติอี๋ ฉู่สยง ทางทิศตะวันตก, นครเจาทงทางทิศตะวันออกเฉียงเหนือ และติดต่อทางทิศเหนือกับนครพันจือฮวา และจังหวัดปกครองตนเองชนชาติอี๋ เหลียงชาน ของมณฑลเสฉวน
| แผนที่ | แผนที่ | แผนที่ | แผนที่ | แผนที่ | แผนที่ |  |
| --- | --- | --- | --- | --- | --- | --- |
|   ทะเลสาบเตียนฉือ เขตอู่หัว เขตผันหลง เขตกวันตู้ เขตซีชาน เขตตงชวน เขตเฉิงก้ง เขตจิ้นหนิง อำเภอฟู่หมิน อำเภออี๋เหลียง อำเภอซงหมิง อำเภอฉือหลิน อำเภอลู่ชวั่น อำเภอสุนเตี้ยน นครอันหนิง  |   ทะเลสาบเตียนฉือ เขตอู่หัว เขตผันหลง เขตกวันตู้ เขตซีชาน เขตตงชวน เขตเฉิงก้ง เขตจิ้นหนิง อำเภอฟู่หมิน อำเภออี๋เหลียง อำเภอซงหมิง อำเภอฉือหลิน อำเภอลู่ชวั่น อำเภอสุนเตี้ยน นครอันหนิง  |   ทะเลสาบเตียนฉือ เขตอู่หัว เขตผันหลง เขตกวันตู้ เขตซีชาน เขตตงชวน เขตเฉิงก้ง เขตจิ้นหนิง อำเภอฟู่หมิน อำเภออี๋เหลียง อำเภอซงหมิง อำเภอฉือหลิน อำเภอลู่ชวั่น อำเภอสุนเตี้ยน นครอันหนิง  |   ทะเลสาบเตียนฉือ เขตอู่หัว เขตผันหลง เขตกวันตู้ เขตซีชาน เขตตงชวน เขตเฉิงก้ง เขตจิ้นหนิง อำเภอฟู่หมิน อำเภออี๋เหลียง อำเภอซงหมิง อำเภอฉือหลิน อำเภอลู่ชวั่น อำเภอสุนเตี้ยน นครอันหนิง  |   ทะเลสาบเตียนฉือ เขตอู่หัว เขตผันหลง เขตกวันตู้ เขตซีชาน เขตตงชวน เขตเฉิงก้ง เขตจิ้นหนิง อำเภอฟู่หมิน อำเภออี๋เหลียง อำเภอซงหมิง อำเภอฉือหลิน อำเภอลู่ชวั่น อำเภอสุนเตี้ยน นครอันหนิง  |   ทะเลสาบเตียนฉือ เขตอู่หัว เขตผันหลง เขตกวันตู้ เขตซีชาน เขตตงชวน เขตเฉิงก้ง เขตจิ้นหนิง อำเภอฟู่หมิน อำเภออี๋เหลียง อำเภอซงหมิง อำเภอฉือหลิน อำเภอลู่ชวั่น อำเภอสุนเตี้ยน นครอันหนิง  |  |
| ชื่อ | อักษรจีนตัวย่อ | พินอิน | ประชากร  (สำมะโนประชากรปี ค.ศ. 2010) | พื้นที่ (ตร.กม.) | ความหนาแน่น  (คน/ตร.กม.) |  |
ตัวเมือง
| เขตเฉิงก้ง | 呈贡区 | Chénggòng Qū | 310,843 | 541 | 574.571 |  |
| เขตผันหลง | 盘龙区 | Pánlóng Qū | 809,881 | 861 | 2,382.002 |  |
| เขตอู่หัว | 五华区 | Wǔhuá Qū | 855,521 | 398 | 2,149.550 |  |
| เขตกวันตู้ | 官渡区 | Guāndù Qū | 853,371 | 552 | 1,545.961 |  |
| เขตซีชาน | 西山区 | Xīshān Qū | 753,813 | 791 | 952.987 |  |
ชานเมือง
| เขตจิ้นหนิง | 晋宁区 | Jìnníng Qū | 283,784 | 1,391 | 204.014 |  |
| เขตตงชวน | 东川区 | Dōngchuān Qū | 271,917 | 1,674 | 162.435 |  |
เมืองบริวาร
| นครอันหนิง | 安宁市 | Ānníng Shì | 341,341 | 1,313 | 259.970 |  |
ชนบท
| อำเภอฟู่หมิน | 富民县 | Fùmín Xiàn | 145,554 | 1,030 | 141.314 |  |
| อำเภออี๋เหลียง | 宜良县 | Yíliáng Xiàn | 419,400 | 1,880 | 223.085 |  |
| อำเภอซงหมิง | 嵩明县 | Sōngmíng Xiàn | 287,095 | 920 | 199.095 |  |
| อำเภอปกครองตนเองชนชาติอี๋ ฉือหลิน | 石林彝族自治县 | Shílín Yízú Zìzhìxiàn | 246,220 | 1,777 | 138.559 |  |
| อำเภอปกครองตนเองชนชาติอี๋และม้ง ลู่ชวั่น | 禄劝彝族苗族自治县 | Lùquàn Yízú Miáozú Zìzhìxiàn | 396,404 | 4,378 | 90.544 |  |
| อำเภอปกครองตนเองชนชาติหุยและอี๋ สุนเตี้ยน | 寻甸回族彝族自治县 | Xúndiàn Huízú Yízú Zìzhìxiàn | 457,068 | 3,966 | 115.246 |  |
เศรษฐกิจ

จากการจัดอันดับเมื่อปี พ.ศ. 2535 เศรษฐกิจของคุนหมิงมีการเจริญเติบโตเป็นอันดับที่ 12 ในบรรดาเมืองทั้งหมดในสาธารณรัฐประชาชนจีน โดยเฉพาะเป็นแหล่งผลิตเกลือและฟอสเฟตที่ดีที่สุดของจีน ในช่วงระหว่าง พ.ศ. 2530 - 2540 เนื่องจากตัวเมืองตั้งอยู่ในส่วนที่ห่างไกลของประเทศ จึงยังไม่ได้รับผลจากกระแสการเร่งรัดพัฒนาเศรษฐกิจของจีนมากนัก จนกระทั่งเมื่อไม่นานมานี้ รัฐบาลจีนได้ให้ความสนใจคุนหมิงมากขึ้น และตั้งใจจะพัฒนาให้เป็นศูนย์กลางการคมนาคมระดับนานาชาติ เพื่อรองรับการคมนาคมขนส่งไปสู่ภูมิภาคเอเชียใต้และเอเชียตะวันออกเฉียงใต้ มีการวางแผนก่อสร้างทางรถไฟและทางหลวงมากมายเพื่อเชื่อมต่อระหว่างคุนหมิงกับไทย เวียดนาม และลาว เพื่อเตรียมเส้นทางคมนาคมขนส่งจากคุนหมิงไปถึงท่าเรือทางทะเลต่าง ๆ
แหล่งข้อมูลอื่น

เว็บไซต์ราชการเมืองคุนหมิง เก็บถาวร 2010-12-03 ที่ เวย์แบ็กแมชชีน
เว็บไซต์เมืองคุนหมิง เก็บถาวร 2018-10-10 ที่ เวย์แบ็กแมชชีน (ภาษาจันและอังกฤษ)
คู่มือการท่องเที่ยว คุนหมิง จากวิกิท่องเที่ยว (ในภาษาอังกฤษ)
อาคารไม้เก่าแก่ กับตึกระฟ้าสมัยใหม่ที่อยู่เบื้องหลัง
ทะเลสาบเตียนฉือ
ตัวเมืองคุนหมิง มองจากยอดเขาฉางชง (长虫山)
ภาพพาโนรามาของตัวเมืองคุนหมิง มองจากสุสานภูเขายู่อัน (玉安山公墓)
คลองในย่านใจกลางเมือง
กีฬาระบำใต้น้ำในโอลิมปิกฤดูร้อน 1984 – บุคคลหญิง

กีฬาระบำใต้น้ำในโอลิมปิกฤดูร้อน 1984 ประเภทบุคคลหญิง แข่งขันอย่างเป็นทางการครั้งแรกในโอลิมปิกฤดูร้อน 1984 ที่ลอสแองเจลิส สหรัฐอเมริกา รอบชิงชนะเลิศจัดขึ้นในวันที่ 12 สิงหาคม ค.ศ. 1984
ผลการแข่งขัน > รอบคัดเลือก

| ลำดับ | ประเทศ | นักกีฬา | เทคนิค | ฟรี | รวม |
| --- | --- | --- | --- | --- | --- |
| 01 !1 |  สหรัฐ | Ruiz, TracieTracie Ruiz | 99.467 | 98.20 | 197.667 |
| 02 !2 |  แคนาดา | Waldo, CarolynCarolyn Waldo | 96.700 | 97.80 | 194.500 |
| 03 !3 |  ญี่ปุ่น | Motoyoshi, MiwakoMiwako Motoyoshi | 90.250 | 95.60 | 185.850 |
| 04 !4 |  เนเธอร์แลนด์ | Engelen, MarijkeMarijke Engelen | 89.232 | 91.80 | 181.032 |
| 05 !5 |  สหราชอาณาจักร | Holmyard, CarolineCaroline Holmyard | 87.400 | 93.00 | 180.400 |
| 06 !6 |  เยอรมนีตะวันตก | Hänisch, GudrunGudrun Hänisch | 87.817 | 92.40 | 180.217 |
| 07 !7 |  ฝรั่งเศส | Hermine, MurielMuriel Hermine | 87.334 | 92.20 | 179.534 |
| 08 !8 |  สวิตเซอร์แลนด์ | Singer, KarinKarin Singer | 87.183 | 90.80 | 177.983 |
| 09 !9 |  เวเนซุเอลา | Amicarella, AnaAna Amicarella | 85.100 | 88.60 | 173.700 |
| 10 !10 |  ออสเตรีย | Worisch, AlexandraAlexandra Worisch | 84.383 | 89.00 | 173.383 |
| 11 !11 |  บาร์เบโดส | Sinson, ChemeneChemene Sinson | 79.584 | 87.60 | 167.184 |
| 12 !12 |  ออสเตรเลีย | Burridge, DonellaDonella Burridge | 79.883 | 86.40 | 166.283 |
| 13 !13 |  บราซิล | Carvalho, PaulaPaula Carvalho | 79.900 | 85.80 | 165.700 |
| 14 !14 |  อิตาลี | Terenzi, AntonellaAntonella Terenzi | 78.833 | 86.20 | 165.033 |
| 15 !15 |  เบลเยียม | Serneels, PatriciaPatricia Serneels | 82.517 | 83.80 | 160.666 |
| 16 !16 |  อียิปต์ | Mokbel, DahliaDahlia Mokbel | 73.367 | 82.40 | 155.767 |
| 17 !17 |  สเปน | Costa, RosaRosa Costa | 69.083 | 80.80 | 149.883 |
รอบชิงชนะเลิศ

| ลำดับ | ประเทศ | นักกีฬา | เทคนิค | ฟรี | รวม |
| --- | --- | --- | --- | --- | --- |
|  |  สหรัฐ | Ruiz, TracieTracie Ruiz | 99.467 | 99.00 | 198.467 |
|  |  แคนาดา | Waldo, CarolynCarolyn Waldo | 96.700 | 98.60 | 195.300 |
|  |  ญี่ปุ่น | Motoyoshi, MiwakoMiwako Motoyoshi | 90.250 | 96.80 | 187.050 |
| 4 |  เนเธอร์แลนด์ | Engelen, MarijkeMarijke Engelen | 89.232 | 93.40 | 182.632 |
| 5 |  เยอรมนีตะวันตก | Hänisch, GudrunGudrun Hänisch | 87.817 | 94.20 | 182.017 |
| 6 |  สหราชอาณาจักร | Holmyard, CarolineCaroline Holmyard | 87.400 | 94.60 | 182.000 |
| 7 |  ฝรั่งเศส | Hermine, MurielMuriel Hermine | 87.334 | 93.20 | 180.534 |
| 8 |  สวิตเซอร์แลนด์ | Singer, KarinKarin Singer | 87.183 | 91.20 | 178.383 |
งานประกาศผลรางวัลออสการ์ ครั้งที่ 87

งานประกาศผลรางวัลออสการ์ ครั้งที่ 87 เป็นงานมอบรางวัลสำหรับภาพยนตร์ที่เข้าฉายในปี พ.ศ. 2557 จัดขึ้นในวันที่ 22 กุมภาพันธ์ พ.ศ. 2558 ณ โรงมหรสพดอลบี เธียเตอร์ ฮอลลีวูด ลอสแอนเจลิส แคลิฟอร์เนีย ออกอากาศทางโทรทัศน์ช่อง ABC และถ่ายทอดสดไปทั่วโลก รวมทั้งประเทศไทย โดยนีล แพททริค แฮร์ริส เป็นพิธีกรของงาน
ชาคริต สิริสิงห

ศาสตราจารย์ ชาคริต สิริสิงห (18 กันยายน 2512 - ) เจ้าของรางวัลนักวิทยาศาสตร์รุ่นใหม่  ของมูลนิธิส่งเสริมวิทยาศาสตร์และเทคโนโลยี สาขาพอลิเมอร์  ประจำปี พ.ศ. 2544 เกิดที่กรุงเทพมหานคร เป็นบุตรคนที่สองของ ศาสตราจารย์เกียรติคุณ ดร. สถิตย์ สิริสิงห และแพทย์หญิงวลัยลักษณ์ สิริสิงห
ประวัติการศึกษา

ศาสตราจารย์ ดร. ชาคริต สิริสิงห จบการศึกษาชั้นประถมศึกษาและมัธยมศึกษาตอนต้น จากโรงเรียนกรุงเทพคริสเตียนวิทยาลัย และเข้าศึกษาต่อระดับมัธยมศึกษาตอนปลาย ที่โรงเรียนเตรียมอุดมศึกษา จากนั้นเข้าศึกษาต่อใน คณะวิทยาศาสตร์ จุฬาลงกรณ์มหาวิทยาลัย ได้รับปริญญาวิทยาศาสตรบัณฑิต สาขาเคมี เมื่อปี 2534 หลังจากนั้นได้รับปริญญาวิทยาศาสตรมหาบัณฑิต สาขาวิทยาศาสตร์พอลิเมอร์ จากมหาวิทยาลัยมหิดล เมื่อปี 2536 และได้รับทุนจากกระทรวงวิทยาศาสตร์ เทคโนโลยีและสิ่งแวดล้อม ให้ไปศึกษาต่อในระดับปริญญาเอก ในสาขา Rubber Engineering ที่ Loughborough  University of Technology ประเทศสหราชอาณาจักร และสำเร็จการศึกษาระดับปริญญาเอกในปี 2540
ประวัติการทำงาน

ปัจจุบันดำรงตำแหน่งศาสตราจารย์ ประจำสาขาวิชาวิทยาศาสตร์และเทคโนโลยีพอลิเมอร์ ภาควิชาเคมี และเป็นหัวหน้าศูนย์วิจัยเทคโนยียาง    คณะวิทยาศาสตร์ มหาวิทยาลัยมหิดล
ผลงานวิจัย

งานวิจัยด้านวิทยากระแส (Rheology) ของพอลิเมอร์ งานวิจัยด้านการผสมและขึ้นรูป ทั้งของยางธรรมชาติและยางสังเคราะห์  รวมถึงด้านการเสริมแรง (Reinforcements) ผลิตภัณฑ์ยางและการควบคุมสมบัติเชิงพลวัต (Dynamic mechanical properties) ของยางผลิตภัณฑ์ เพื่อให้ได้ยางผลิตภัณฑ์ที่มีคุณสมบัติตามต้องการ
เกียรติคุณและรางวัล

รางวัลนักวิทยาศาสตร์รุ่นใหม่ สาขาพอลิเมอร์ ของมูลนิธิส่งเสริมวิทยาศาสตร์และเทคโนโลยี ในพระบรมราชูปถัมภ์ ประจำปี พ.ศ. 2544
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
จงป้า

จงป้า (จีน: 臧霸; พินอิน: Zāng Bà) ชื่อรอง เซวียนเกา เป็นนายพลที่อาศัยอยู่ในช่วงปลาย ราชวงศ์ฮั่นตะวันออก และ สมัยสามก๊ก ของจีน แรกเริ่มเดิมทีเขารับใช้ขุนศึก โตเกี๋ยม ตามมาด้วย ลิโป้ และในที่สุดก็ โจโฉ และทายาทของเขา ปีที่เกิดและเสียชีวิตของเขาไม่ได้มีการบันทึกไว้ แต่เขารับใช้รัฐ วุยก๊ก ในสมัยสามก๊กจนถึงรัชสมัยจักรพรรดิวุยก๊กองค์ที่สอง พระเจ้าโจยอย
ดูเพิ่ม

รายชื่อบุคคลในยุคสามก๊ก
กีฬาระบำใต้น้ำในโอลิมปิกฤดูร้อน 1988 – บุคคลหญิง

กีฬาระบำใต้น้ำในโอลิมปิกฤดูร้อน 1988 ประเภทบุคคลหญิง แข่งขันที่โซล ประเทศเกาหลีใต้ รอบชิงชนะเลิศจัดขึ้นในวันที่ 30 กันยายน ค.ศ. 1988
ผลการแข่งขัน > รอบคัดเลือก

| ลำดับ | ประเทศ | นักกีฬา | เทคนิค | ฟรี | รวม |
| --- | --- | --- | --- | --- | --- |
| 01 !1 |  แคนาดา | Waldo, CarolynCarolyn Waldo | 101.150 | 98.20 | 199.350 |
| 02 !2 |  สหรัฐ | Ruiz, TracieTracie Ruiz | 98.633 | 98.40 | 197.033 |
| 03 !3 |  ญี่ปุ่น | Kotani, MikakoMikako Kotani | 94.250 | 97.00 | 191.250 |
| 04 !4 |  ฝรั่งเศส | Hermine, MurielMuriel Hermine | 93.500 | 95.60 | 189.100 |
| 05 !5 |  สวิตเซอร์แลนด์ | Singer, KarinKarin Singer | 90.600 | 94.40 | 185.000 |
| 06 !6 |  สหราชอาณาจักร | Shearn, NicolaNicola Shearn | 88.733 | 92.60 | 181.333 |
| 07 !7 |  สหภาพโซเวียต | Thalassinidou, ChristinaChristina Thalassinidou | 87.050 | 93.60 | 180.650 |
| 08 !8 |  เยอรมนีตะวันตก | Scheller, GerlindGerlind Scheller | 85.583 | 88.60 | 174.183 |
| 09 !9 |  สวีเดน | Jacobsson, MarieMarie Jacobsson | 84.800 | 88.00 | 172.800 |
| 10 !10 |  เม็กซิโก | Candini, LourdesLourdes Candini | 84.533 | 88.00 | 172.533 |
| 11 !11 |  จีน | Ying, ZhangZhang Ying | 81.150 | 89.60 | 170.750 |
| 12 !12 |  เกาหลีใต้ | Su-Gyeong, HaHa Su-Gyeong | 80.750 | 89.20 | 169.950 |
| 13 !13 |  เวเนซุเอลา | Giusti, MariaMaría Elena Giusti | 83.733 | 85.60 | 169.333 |
| 14 !14 |  สเปน | Lopez, EvaEva López | 78.983 | 88.40 | 167.383 |
| 15 !15 |  บราซิล | Carvalho, PaulaPaula Carvalho | 82.517 | 83.80 | 166.317 |
| 16 !16 |  ออสเตรเลีย | Lieschke, LisaLisa Lieschke | 80.433 | 85.20 | 165.633 |
| 17 !17 |  เบลเยียม | Serneels, PatriciaPatricia Serneels | 78.750 | 85.80 | 164.550 |
| 18 !18 |  อารูบา | Lopez, RoswithaRoswitha Lopez | 70.483 | 80.20 | 150.683 |
รอบชิงชนะเลิศ

| ลำดับ | ประเทศ | นักกีฬา | เทคนิค | ฟรี | รวม |
| --- | --- | --- | --- | --- | --- |
| 1 ! |  แคนาดา | Waldo, CarolynCarolyn Waldo | 101.150 | 99.00 | 200.150 |
| 2 ! |  สหรัฐ | Ruiz, TracieTracie Ruiz | 98.633 | 99.00 | 197.633 |
| 3 ! |  ญี่ปุ่น | Kotani, MikakoMikako Kotani | 94.250 | 97.60 | 191.850 |
| 04 !4 |  ฝรั่งเศส | Hermine, MurielMuriel Hermine | 93.500 | 96.60 | 190.100 |
| 05 !5 |  สวิตเซอร์แลนด์ | Singer, KarinKarin Singer | 90.600 | 95.00 | 185.600 |
| 06 !6 |  สหราชอาณาจักร | Shearn, NicolaNicola Shearn | 88.733 | 93.20 | 181.933 |
| 07 !7 |  สหภาพโซเวียต | Thalassinidou, ChristinaChristina Thalassinidou | 87.050 | 93.60 | 180.650 |
| 08 !8 |  เยอรมนีตะวันตก | Scheller, GerlindGerlind Scheller | 85.583 | 90.40 | 175.983 |
ตำบลหนองบัว

ตำบลหนองบัว สามารถหมายถึงตำบลที่มีชื่อเดียวกันนี้ถึง 28 แห่งในอำเภอและจังหวัดต่าง ๆ คือ
จังหวัดกาญจนบุรี
ตำบลหนองบัว อำเภอเมืองกาญจนบุรี
จังหวัดกาฬสินธุ์
ตำบลหนองบัว อำเภอหนองกุงศรี
ตำบลหนองบัว อำเภอนามน
จังหวัดขอนแก่น
ตำบลหนองบัว อำเภอบ้านฝาง
จังหวัดจันทบุรี
ตำบลหนองบัว อำเภอเมืองจันทบุรี
จังหวัดฉะเชิงเทรา
ตำบลหนองบัว อำเภอบ้านโพธิ์
จังหวัดชัยนาท
ตำบลหนองบัว อำเภอวัดสิงห์
จังหวัดเชียงใหม่
ตำบลหนองบัว อำเภอไชยปราการ
จังหวัดตรัง
ตำบลหนองบัว อำเภอรัษฎา
จังหวัดนครราชสีมา
ตำบลหนองบัว อำเภอคง
จังหวัดนครสวรรค์
ตำบลหนองบัว อำเภอหนองบัว
จังหวัดบุรีรัมย์
ตำบลหนองบัว อำเภอปะคำ
จังหวัดมหาสารคาม
ตำบลหนองบัว อำเภอโกสุมพิสัย
ตำบลหนองบัว อำเภอพยัคฆภูมิพิสัย
จังหวัดมุกดาหาร
ตำบลหนองบัว อำเภอดงหลวง
จังหวัดร้อยเอ็ด
ตำบลหนองบัว อำเภออาจสามารถ
จังหวัดระยอง
ตำบลหนองบัว อำเภอบ้านค่าย
จังหวัดลพบุรี
ตำบลหนองบัว อำเภอพัฒนานิคม
จังหวัดเลย
ตำบลหนองบัว อำเภอภูเรือ
จังหวัดศรีสะเกษ
ตำบลหนองบัว อำเภอกันทรารมย์
จังหวัดสกลนคร
ตำบลหนองบัว อำเภอนิคมน้ำอูน
จังหวัดสมุทรสาคร
ตำบลหนองบัว อำเภอบ้านแพ้ว
จังหวัดสระบุรี
ตำบลหนองบัว อำเภอบ้านหมอ
จังหวัดสุโขทัย
ตำบลหนองบัว อำเภอศรีนคร
จังหวัดสุรินทร์
ตำบลหนองบัว อำเภอท่าตูม
ตำบลหนองบัว อำเภอศีขรภูมิ
จังหวัดหนองบัวลำภู
ตำบลหนองบัว อำเภอเมืองหนองบัวลำภู
จังหวัดอุดรธานี
ตำบลหนองบัว อำเภอเมืองอุดรธานี
หรืออาจหมายถึงตำบลที่มีชื่อนำหน้าด้วย "หนองบัว" ในอำเภอและจังหวัดต่อไปนี้
จังหวัดชัยภูมิ
ตำบลหนองบัวโคก อำเภอจัตุรัส
ตำบลหนองบัวบาน อำเภอจัตุรัส
ตำบลหนองบัวใหญ่ อำเภอจัตุรัส
ตำบลหนองบัวแดง อำเภอหนองบัวแดง
ตำบลหนองบัวระเหว อำเภอหนองบัวระเหว
จังหวัดตาก
ตำบลหนองบัวใต้ อำเภอเมืองตาก
ตำบลหนองบัวเหนือ อำเภอเมืองตาก
จังหวัดนครราชสีมา
ตำบลหนองบัวศาลา อำเภอเมืองนครราชสีมา
ตำบลหนองบัวตะเกียด อำเภอด่านขุนทด
ตำบลหนองบัวละคร อำเภอด่านขุนทด
ตำบลหนองบัวสะอาด อำเภอบัวใหญ่
ตำบลหนองบัวน้อย อำเภอสีคิ้ว
จังหวัดบุรีรัมย์
ตำบลหนองบัวโคก อำเภอลำปลายมาศ
จังหวัดมหาสารคาม
ตำบลหนองบัวแก้ว อำเภอพยัคฆภูมิพิสัย
ตำบลหนองบัวสันตุ อำเภอยางสีสุราช
จังหวัดศรีสะเกษ
ตำบลหนองบัวดง อำเภอศิลาลาด
จังหวัดสกลนคร
ตำบลหนองบัวสิม อำเภอคำตากล้า
จังหวัดสุรินทร์
ตำบลหนองบัวทอง อำเภอรัตนบุรี
ตำบลหนองบัวบาน อำเภอรัตนบุรี
จังหวัดหนองบัวลำภู
ตำบลหนองบัวใต้ อำเภอศรีบุญเรือง
จังหวัดอุดรธานี
ตำบลหนองบัวบาน อำเภอหนองวัวซอ
จังหวัดอุบลราชธานี
ตำบลหนองบัวฮี อำเภอพิบูลมังสาหาร
จักรพรรดิจิ้นฮุ่ย

สำหรับความหมายอื่น ดูที่ จักรพรรดิฮุ่ยตี้
| จักรพรรดิจิ้นฮุ่ย |
| --- | --- |
จักรพรรดิแห่งราชวงศ์จิ้นตะวันตก

จักรพรรดิจีน
ครองราชย์ ครั้งที่ 1: 16 พฤษภาคม พ.ศ. 833 - 3 กุมภาพันธ์ พ.ศ. 844 (10 ปี 263 วัน)
ก่อนหน้า: จักรพรรดิจิ้นหวู่
ถัดไป: ซือหม่าหลุน
ครองราชย์ ครั้งที่ 2: 1 มิถุนายน พ.ศ. 844 - 8 มกราคม พ.ศ. 850 (5 ปี 221 วัน)
ก่อนหน้า: ซือหม่าหลุน
ถัดไป: จักรพรรดิจิ้นหวย

ประสูติ: พ.ศ. 802
สวรรคต: 8 มกราคม พ.ศ. 850
ราชวงศ์: จิ้น
พระราชบิดา: จักรพรรดิจิ้นหวู่
ช่วงเวลา: 
เหตุการณ์สำคัญ: เกิด สงครามแปดอ๋อง
สมเด็จพระจักรพรรดิจิ้นฮุ่ยตี้ (ค.ศ. 290 - ค.ศ. 307) พระนามรอง เจิ้งตู้ (正度) เป็นจักรพรรดิองค์ที่ 2 แห่งราชวงศ์จิ้น จักรพรรดิจิ้นฮุ่ยเป็นจักรพรรดิที่พิการทางพัฒนาการ และตลอดรัชสมัยของพระองค์ มีการต่อสู้ระหว่างผู้สำเร็จราชการ เจ้าชาย และจักรพรรดินีของพระองค์ จักรพรรดินีเจี่ยอย่างต่อเนื่องเพื่อควบคุมพระองค์อย่างถูกต้อง (และดังนั้นการปกครองของจักรพรรดิ) ก่อให้เกิดความทุกข์ยากแก่ประชาชนและบ่อนทำลายเสถียรภาพของราชวงศ์จิ้นตะวันตกอย่างมาก ในที่สุดก็นำไปสู่การก่อกบฏของพวกห้าชนเผ่า ซึ่งทำให้ราชวงศ์จิ้นสูญเสียดินแดนภาคเหนือและภาคกลางของจีน และก่อตั้งสิบหกรัฐขึ้น
พระบรมวงศานุวงศ์

พระอัยกา:
สุมาเจียว
พระราชบิดา:
จักรพรรดิจิ้นหวู่ตี้
| ก่อนหน้า |  | จักรพรรดิจิ้นฮุ่ย |  | ถัดไป |
| --- | --- | --- | --- | --- |
| จักรพรรดิจิ้นหวู่ตี้ |  | จักรพรรดิจีน  (ครั้งที่ 1 : พ.ศ. 833 - พ.ศ. 844) |  | ซือหม่าหลุน |
| ซือหม่าหลุน |  | จักรพรรดิจีน  (ครั้งที่ 2 : พ.ศ. 844 - พ.ศ. 850) |  | จักรพรรดิจิ้นหวยตี้ |
| ด ค กรายพระนามจักรพรรดิราชวงศ์จิ้น |
| --- | --- |
ราชวงศ์จิ้นตะวันตก:  อู่ตี้ (ซือหม่า เหยียน/สุมาเอี๋ยน)  ฮุ่ยตี้ (ซือหม่า จง)  ซือหม่า หลุน  หฺวายตี้ (ซือหม่า ชื่อ)  หมิ่นตี้ (ซือหม่า เย่) 
ราชวงศ์จิ้นตะวันออก:  หยวนตี้ (ซือหม่า รุ่ย)  หมิงตี้ (ซือหม่า เซ่า)  เฉิงตี้ (ซือหม่า เอี่ยน)  คังตี้ (ซือหม่า เยว่)  มู่ตี้ (ซือหม่า ตัน)  อายตี้ (ซือหม่า พี)  เฟ่ยตี้ (ซือหม่า อี้/สุมาอี้)  เจี่ยนเหวิน (ซือหม่า ยฺวี่)  เซี่ยวอู่ (ซือหม่า เย่า)  อานตี้ (ซือหม่า เต๋อจง)  กงตี้ (ซือหม่า เต๋อเหวิน) 
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
ดารณี ชาญเชิงศิลปกุล

ระวังสับสนกับ ดารุณี กฤตบุญญาลัย
ดารณี ชาญเชิงศิลปกุล
ดารณี ชาญเชิงศิลปกุล (ฉายา: ดา ตอร์ปิโด; เกิด 23 กันยายน พ.ศ. 2501 – 7 พฤษภาคม พ.ศ. 2563) อดีตผู้สื่อข่าวหนังสือพิมพ์พิมพ์ไทย และสถานีโทรทัศน์เคเบิลไทยสกายทีวี อดีตแกนนำกลุ่มสภาประชาชน และแนวร่วมประชาธิปไตยขับไล่เผด็จการ (นปก.) นางสาวดารณี เป็นบุตรของ นายลิ่ม และนางกิมลุ้ย เม่งคิม เกิดเมื่อวันที่ 23 กันยายน พ.ศ. 2501 ที่เขตบางแค กรุงเทพมหานคร
ดา ตอร์ปิโด เสียชีวิตอย่างสงบ ระหว่างเข้ารับการรักษาตัวจากโรคมะเร็งเต้านมที่โรงพยาบาลศิริราช เมื่อวันที่ 7 พฤษภาคม 2563 สิริอายุได้ 62 ปี
คดีหมิ่นพระบรมเดชานุภาพ

อัยการได้ยื่นฟ้องนางสาวดารณี ในข้อหาหมิ่นพระบรมเดชานุภาพ ตามประมวลกฎหมายอาญา มาตรา 112 สืบเนื่องมาจากวันที่ 7 มิถุนายน พ.ศ. 2551 เวลากลางคืน นางสาวดารณี ได้ขึ้นกล่าวปราศรัย บนเวทีเสียงประชาชน ท้องสนามหลวง ท่ามกลางประชาชนหลายคน อัยการตั้งข้อกล่าวหาว่า นางสาวดารณี จาบจ้วงล้วงเกินสถาบันเบื้องสูง  โดยในวันที่ 28 สิงหาคม พ.ศ. 2552 ศาลอาญาพิเคราะห์แล้วเห็นว่าจำเลยมีความผิดจริงโดยหลักฐาน พิพากษาลงโทษ จำคุก 3 กระทง กระทงละ 6 ปี รวมจำคุก 18 ปี ไม่รอลงอาญา
แหล่งข้อมูลอื่น

กรณีดารณี ชาญเชิงศิลปกุล - เว็บไซต์ LM Watch
ขอบทวีปทางตะวันออกของทะเลญี่ปุ่น

ขอบทวีปทางตะวันออกของทะเลญี่ปุ่น
ขอบทวีปทางตะวันออกของทะเลญี่ปุ่น (ญี่ปุ่น: 日本海東縁変動帯) เป็นแนวเขตที่มีความเครียดทางธรณีวิทยาสูงมาก มีแนวอาณาเขตขยายออกไปหลายร้อยกิโลเมตร ทอดตัวไปทางเหนือ-ใต้ในด้านตะวันออกของขอบทวีปทะเลญี่ปุ่น ขอบทวีปนี้เคลื่อนตัวมาบรรจบกันตั้งแต่ปลายยุคไพลโอซีน เชื่อกันว่าเป็นเขตมุดตัวการแปรสัณฐานระหว่างแผ่นอามูร์กับแผ่นโอค็อตสค์พื้นที่ทางธรณีวิทยานี้มีการเกิดแผ่นดินไหวและเป็นแหล่งกำเนิดคลื่นสึนามิที่ก่อความเสียหายแก่ชายฝั่งทะเลญี่ปุ่น ขอบทวีปนี้ทอดยาวจากชายฝั่งตะวันตกของเกาะฮนชูไปทางตะวันตกของคาบสมุทรชาโกตันบนจังหวัดฮกไกโดไปยังเกาะเกาะซาฮาลิน
การเคลื่อนตัวของแผ่นเปลือกโลก

ทะเลญี่ปุ่นเป็นแอ่งหลังแนวภูเขาไฟก่อตัวขึ้นจากการแตกแยกทางธรณีวิทยาในเปลือกโลกตั้งแต่สมัยโอลิโกซีนตอนปลายจนถึงสมัยไมโอซีนตอนกลาง เมื่อประมาณ 28-13 ล้านปีก่อน  ทะเลญี่ปุ่นสามารถแบ่งแอ่งต่าง ๆ ได้แก่ แอ่งญี่ปุ่น แอ่งยามาโตะ และแอ่งสึชิมะ พื้นมหาสมุทรขยายตัวในทะเลญี่ปุ่นจนถึงแอ่งญี่ปุ่นจะหยุดลงในสมัยไมโอซีนตอนกลาง
หลังจากการแผ่ขยายของก้นทะเลหยุดลงขอบทวีปทางตะวันออกของทะเลญี่ปุ่นประสบกับแรงอัดขนาดเล็กระหว่าง 10 ถึง 3.5 ล้านปีก่อน ทำให้แผ่นเปลือกโลกบริเวณดังกล่าวสั้นลงตั้งแต่ 3.5 ล้านปีที่แล้ว การเปลี่ยนรูปเกิดจากแรงอัดจากฝั่งตะวันออกและตะวันตก ทำให้เกิดแนวหินคดโค้งตามแนวขอบทวีปด้านตะวันออก ขอบทวีปด้านใต้ถูกบีบอัดจากทางเหนือ ใต้ ตะวันตกเฉียงเหนือ และตะวันออกเฉียงใต้เมื่อประมาณ 8-5 ล้านปีก่อน ในปัจจุบันขอบทวีปทางตอนใต้ส่วนใหญ่เป็นรอยเลื่อนจาการเคลื่อนตัวของเปลือกโลก
ขอบทวีปตั้งอยู่บริเวณรอยต่อของแผ่นอามูร์และแผ่นโอค็อตสค์ มี Wadati–Benioff zone เป็นหลักฐานชิ้นสำคัญว่าไม่มีการมุดตัวในขอบทวีปฝั่งนี้ ดังนั้นการมุดตัวจึงเป็นข้อถกเถียงกันอยู่ แต่อย่างไรก็ตามอาจจะมีการมุดตัวเกิดขึ้นบริเวณทางทิศตะวันออก  ใน ค.ศ. 1983 มีการเสนอว่าการมุดตัวตามแนวขอบทวีปแห่งนี้เริ่มขึ้นเมื่อประมาณ 1–2 ล้านปีที่แล้ว
ลักษณะพื้นฐานเพื่อกำหนดขอบเขตการมีอยู่ของขอบทวีปนี้คือการเกิดแผ่นดินไหวขนาดใหญ่มากกว่า 7 ตามแนวนอกชายฝั่งจังหวัดนีงาตะไปจนถึงนอกชายฝั่งตะวันตกของเกาะฮกไกโด  หลังจากแผ่นดินไหวในทะเลญี่ปุ่น ค.ศ. 1983 มีการเสนอแนวคิดเกี่ยวกับขอบเขตของแผ่นเปลือกโลกขนาดเล็ก แต่ไม่ทราบกลไกของมัน ได้รับการเสนอให้เป็นรอยเลื่อนแปรสภาพขนาดใหญ่หรือเขตการชนกัน
ที่ตั้ง

ขอบทวีปจะวางตัวไปทางเหนือและใต้ผ่านคาบสมุทรชาโกตัน คาบสมุทรโอชิมะ และภาคโทโฮกุ มันเชื่อมกับเขตธรณีสัณฐานโคเบะ-นีงาตะและเส้นธรณีสัณฐานอิโตอิกาวะ-ชิซูโอกะ ระหว่างเกาะซาโดะและคาบสมุทรโนโตะ และจากทางทางทิศตะวันตกเฉียงใต้ของจังหวัดฟูกูชิมะไปจนถึงจังหวัดนางาโนะและจังหวัดโทยามะ บางส่วนอยู่บริเวณทะเลสาบบิวะไปจนถึงจังหวัดชิมาเนะ ส่วนในทะเลญี่ปุ่นยังมีรอยเลื่อนมีพลังที่เกิดจากการก่อตัวของทะเล
แผ่นดินไหวและคลื่นสึนามิ > แผ่นดินไหวนอกชายฝั่ง

ในบริเวณนี้มักเกิดแผ่นดินไหวขนาดใหญ่ซึ่งมีจุดศูนย์กลางอยู่ในทะเลทางตอนเหนือของคาบสมุทรโนโตะ ส่วนใหญ่มักมีคลื่นสึนามิตามมาด้วย เหตุการณ์เหล่านี้มีคาบอุบัติซ้ำ 1,000 ปี  เนื่องจากอยู่ใกล้แผ่นดินคลื่นสึนามิที่ตามมาใช้เวลาเพียงไม่นานก็สามารถพัดทำลายชายฝั่งได้แล้ว ถือว่าใช้เวลาสั้นกว่าเมื่อเทียบกับแผ่นดินไหวตามแนวชายฝั่งมหาสมุทรแปซิฟิกของญี่ปุ่น  แผ่นดินไหวเหล่านี้มีแนวโน้มที่จะสร้างคลื่นสึนามิขนาดใหญ่
แผ่นดินไหวและคลื่นสึนามิ > ความเป็นไปได้ที่จะเกิดแผ่นดินไหว

นอกชายฝั่งของจังหวัดอากิตะมีเขตช่วงว่างแผ่นดินไหวยาว 75 กม. (47 ไมล์) เรียกว่า "เขตช่วงว่างแผ่นดินไหวนอกชายฝั่งอากิตะ" ในอดีตไม่มีแผ่นดินไหวขนาดใหญ่เกิดในเขตนี้ เขตช่วงว่างแผ่นดินไหวนี้อยู่กลางระหว่างแผ่นดินไหวในปี ค.ศ. 1833 และ ค.ศ. 1983 มีช่องว่างแผ่นดินไหวอีกแห่งยาว 50 กม. (31 ไมล์) ประมาณว่าอยู่นอกชายฝั่งฮกไกโด เขตช่วงว่างแผ่นดินไหวนอกชายฝั่งอากิตะสามารถก่อแผ่นดินไหวขนาด 7.5 ได้ และคาดว่าจะเกิดขึ้นในปลายศตวรรษที่ 21
แผนที่ภูมิประเทศของทะเลญี่ปุ่น
ชเว โย-ซัม

| ชเว โย-ซัม |
| --- | --- |
เกิด: 16 ตุลาคม พ.ศ. 2516
ชเว โย-ซัม (เกาหลี: 최요삼; ฮันจา: 崔堯三 หรือ 崔堯森) เป็นอดีตนักมวยสากลชาวเกาหลีใต้ เกิดเมื่อวันที่ 16 ตุลาคม พ.ศ. 2516 ที่เมืองช็องอึบ จังหวัดช็อลลาเหนือ  ประเทศเกาหลีใต้ เสียชีวิตเมื่อวันที่ 3 มกราคม พ.ศ. 2551 หลังจากหมดสติหลังการชกชนะคะแนน "เฮรี่ อาร์มอน" จนแพทย์ประกาศว่าสมองตายเมื่อวันที่ 2 มกราคม และผู้เป็นมารดายอมให้ถอดเครื่องช่วยหายใจเมื่อวันที่ 3 มกราคม สถิติการชก 37 ครั้ง ชนะ 32 (น็อค 19) แพ้ 5
ประวัติ

ชเวเริ่มชกมวยสากลเมื่อ พ.ศ. 2536 โดยขึ้นชกครั้งแรกชนะคะแนนลี แตกิลได้ในกำหนด 4 ยก หลังจากนั้นขึ้นชกหาประสบกสรณ์เรื่อยมาจน พ.ศ. 2542 จึงได้ชิงแชมป์โลกรุ่นไลท์ฟลายเวท สภามวยโลกและเป็นฝ่ายชนะคะแนนสมาน ส.จาตุรงค์ ได้แชมป์มาครอง ป้องกันตำแหน่งได้ 3 ครั้งก็เสียแชมป์ให้ฮอร์เก้ อาร์เช่ไป หลังจากเสียแชมป์ ชเวยังไม่แขวนนวม และมีโอกาสขึ้นชิงแชมป์โลกของสมาคมมวยโลกอีก 2 ครั้งใน พ.ศ. 2546 และ 2547 แต่ไม่สำเร็จ หลังจากนั้น ชเวหันมาชิงแชมป์เงาขององค์กรมวยโลกและคว้าแชมป์มาครองได้สำเร็จ
ชเวขึ้นชกป้องกันตำแหน่งครั้งสุดท้ายเมื่อ 25 ธันวาคม พ.ศ. 2550 กับ เฮรี่ อาร์มอน จากอินโดนีเซีย ในยกสุดท้าย ชเวถูกหมัดของอาร์มอนลงไปนับ 8 แม้จะลุกขึ้นมาได้แต่อาการไม่สู้ดี พอดีระฆังหมดยกสุดท้ายดังขึ้นเสียก่อน ชเวจึงเป็นฝ่ายชนะคะแนนไป หลังจากนั้น ชเวหมดสติด้วยอาการเลือดคั่งในสมอง จนต้องผ่าตัดสมองและสุดท้าย ชเวเสียชีวิตเมื่อ 3 มกราคม พ.ศ. 2551